Ehdotus: neuvoston asetus Norjasta peräisin olevien tiettyjen maatalous- ja kalastustuotteiden tariffikiintiöiden osalta annetun asetuksen (EY) N:o 992/95 muuttamisesta /* KOM/2003/0401 lopull. - ACC 2003/0145 */





Ehdotus: NEUVOSTON ASETUS Norjasta peräisin olevien tiettyjen maatalous- ja kalastustuotteiden tariffikiintiöiden osalta annetun asetuksen (EY) N:o 992/95 muuttamisesta (komission esittämä) PERUSTELUT Yhteisö on neuvotellut Norjan kanssa uusia tariffimyönnytyksiä tietyille maataloustuotteille Norjan kanssa voimassa olevien tullietuusjärjestelyjen täydennykseksi. Näistä myönnytyksistä määrätään kirjeenvaihtona tehdyssä sopimuksessa. Kyseisen sopimuksen liitteessä V yhteisö velvoitetaan avaamaan tietyt tariffikiintiöt. Yhteisön tariffikiintiöt voidaan avata Norjasta peräisin oleville maataloustuotteille neuvoston asetuksella (EY) N:o 992/95. Tämän ehdotuksen tarkoitus on muuttaa asetusta (EY) N:o 992/95 kyseisen sitoumuksen täytäntöön panemiseksi. 2003/0145(ACC) Ehdotus: NEUVOSTON ASETUS Norjasta peräisin olevien tiettyjen maatalous- ja kalastustuotteiden tariffikiintiöiden osalta annetun asetuksen (EY) N:o 992/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Yhteisön tariffikiintiöiden avaamisesta ja hoidosta Norjasta peräisin olevien tiettyjen maatalous- ja kalastustuotteiden osalta neuvoston 10 päivänä huhtikuuta 1995 antaman asetuksen (EY) N:o 992/95 [1] mukaisesti Norjasta peräisin oleville tietyille maatalous- ja kalastustuotteille on avattu yhteisön tariffikiintiöitä. Kiintiöt on myönnetty Euroopan talousyhteisön ja Norjan kuningaskunnan 14 päivänä toukokuuta 1973 [2] tekemän sopimuksen nojalla. [1] EYVL L 101, 4.5.1995, s. 1. Asetus sellaisena, kuin se on muutettuna asetuksella (EY) N:o 3061/95 (EYVL L 327, 30.12.1995, s. 1). [2] EYVL L 171, 27.6.1973, s. 1. (2) Sopimuspuolet ovat sopineet Euroopan yhteisön ja Norjan kuningaskunnan kirjeenvaihtona tehdyllä sopimuksella, joka on hyväksytty päätöksellä ... [3], uusista kahdenvälisistä maataloustuotteita koskevista kauppamyönnytyksistä. Yhteisö on kyseisen sopimuksen mukaisesti sitoutunut avaamaan joka vuosi tietyin edellytyksin vuotuisia tariffikiintiöitä nollatullilla tietyille Norjasta peräisin oleville tuotteille. [3] EYVL L ....... (3) Kyseiset tariffikiintiöt olisi avattava kunakin vuonna ajanjaksolle 1 päivästä tammikuuta 31 päivään joulukuuta. Ensimmäisenä kalenterivuonna, jona tätä asetusta sovelletaan, vuotuista määrää vähennetään suhteessa siihen kiintiökauden ajanjaksoon, joka on kulunut ennen kiintiöiden avaamista. (4) Järjestysnumeroilla 09.0785 ja 09.0786 olevien tariffikiintiöiden määrä olisi muunnettava euroiksi. Eurojen määrät tulisi vahvistaa 12 päivänä lokakuuta 1992 yhteisön tullikoodeksista annetun neuvoston asetuksen (ETY) N:o 2913/92 [4] 18 artiklan 2 kohdan mukaisesti käyttäen 1 päivänä lokakuuta 2002 Euroopan yhteisöjen virallisessa lehdessä [5] julkaistua Norjan kruunun kurssia. [4] EYVL L 302, 19.10.1992, s.1. Asetus sellaisena, kuin se on viimeksi muutettuna asetuksella (EY) N:o 2700/2000 (EYVL L 311, 12.12.2000, s. 17). [5] EYVL C 235, 1.10.2002, s. 1. (5) CN-koodiin 0204 kuuluvien tuotteiden tariffikiintiöitä on tarkoitus hallinnoida 1 päivästä tammikuuta 2004 lampaanliha- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001 [6] mukaisesti. Tämän vuoksi tulisi Norjasta peräisin olevien kyseisten tuotteiden kiintiötä hallinnoida asetuksessa (EY) N:o 992/95 säädettyjen järjestelyjen mukaisesti vain vuoden 2003 loppuun. Vuoden 2003 jäljellä olevia kuukausia varten olisi jo säädettävä asetuksen (EY) N:o 2529/2001 mukaisen alkuperäasiakirjan esittämistä koskevien määräysten toteuttamisesta kyseisten tuotteiden tuonnin osalta. [6] EYVL L 341, 22.12.2001, s. 3. (6) Tämän vuoksi on tarpeellista muuttaa asetus (EC) N:o 995/95 vastaavasti, ON ANTANUT TÄMÄN ASETUKSEN: 1 artikla 1. Lisätään asetuksen (EC) N:o 992/95 1 artiklaan uusi kappale seuraavasti: "4. Poiketen 3 kohdassa sanotusta CN-koodiin 0204 kuuluvien tuotteiden tuojan on esitettävä asetuksen (EC) N:o 2529/2001 16 artiklan 1 ja 4 kohdan määräysten mukaisesti annettu alkuperäasiakirja." 2. Muutetaan asetuksen (EY) N:o 992/95 liite I tämän asetuksen liitteen mukaisesti. 2 artikla 1. Asetuksessa (EY) N:o 992/95, sellaisena kuin se on muutettuna tämän asetuksen liitteen mukaisesti, säädettyä vuotuista tariffikiintiön määrää vähennetään vuonna 2003 suhteessa siihen osaan kiintiökautta täysinä kuukausina, joka on kulunut ennen 3 artiklan toisessa kappaleessa säädettyä päivää. Näin laskemalla saatu luku pyöristetään lähimpään täyteen lukuun. 2. Järjestysnumerolla 09.0761 avatun tariffikiintiön määrä on 770 tonnia vuonna 2003. 3 artikla Tämä asetus tulee voimaan ... päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä heinäkuuta 2003. CN-koodiin 0204 kuuluvien tuotteiden osalta tätä asetusta sovelletaan ainoastaan 31 päivään joulukuuta 2003. Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Muutetaan asetuksen (EY) N:o 992/95 liite I seuraavasti: (1) Lisätään tekstin "Norjan alkuperätuotteet" alle seuraava huomautus: "Sen estämättä, mitä yhdistetyn nimikkeistön tulkintasäännöissä määrätään, etuusmenettely määritetään tämän liitteen osalta CN-koodien sisällön perusteella, ja tavaran kuvauksena olevaa nimiketekstiä pidetään ainoastaan ohjeellisena. Kun CN-koodin edellä on "ex", sovellettava etuusmenettely määritetään sekä CN-koodin että sitä vastaavan kuvauksen sisällön perusteella." (2) Muutetaan taulukko seuraavasti: (a) Korvataan neljännen sarakkeen otsikko otsikolla "Kiintiön määrä (tonnia ellei toisin ilmoiteta)". (b) Korvataan järjestysnumeroita 09.0757, 09.0761 ja 09.0762 vastaavat rivit seuraavilla: >TAULUKON PAIKKA> (3) Sovelletaan lisäpaljoustullia. (c) Lisätään seuraavat kohdat: >TAULUKON PAIKKA> RAHOITUSSELVITYS 1. TOIMENPITEEN NIMI Ehdotus neuvoston asetukseksi Norjasta peräisin olevien tiettyjen maatalous- ja kalastustuotteiden yhteisön tariffikiintiöiden avaamisesta ja hallinnoinnista annetun asetuksen (EY) 992/95 muuttamiseksi. 2. BUDJETTIKOHTA Ryhmä 10 - maataloustullit. 3. OIKEUSPERUSTA Perustamissopimuksen artikla 133. 4. TOIMEPITEEN KUVAUS Euroopan yhteisön ja Norjan kuningaskunnan kirjeenvaihtona tehdyn tiettyjä maataloustuotteita koskevan sopimuksen hyväksymisestä tehdyn neuvoston päätöksen soveltaminen. 5. RAHOITUSVAIKUTUKSET Tästä asetuksesta ei aiheudu muita taloudellisia menetyksiä tai tuloja kuin ne, jotka on esitetty sopimuksen hyväksymisestä tehdyn edellä mainitun päätöksen yhteydessä laaditussa rahoitusselvityksessä . 6. PETOSTEN VASTAISET TOIMENPITEET Tariffikiintiöiden hallinnointia koskevissa säännöksissä säädetään petosten ja sääntöjenvastaisuuksien estämiseksi ja niiltä suojautumiseksi tarvittavista toimenpiteistä.